|  |  |
| --- | --- |
| Dedalus | ΕΛΛΗΝΙΚΗ ΔΗΜΟΚΡΑΤΙΑΠΟΛΥΤΕΧΝΕΙΟ ΚΡΗΤΗΣΤμήμα Αρχιτεκτόνων ΜηχανικώνΠολυτεχνειούπολη – 73100 ΧανιάΤΗΛ: 28210-37114, FAX: 28210-37183e-mail: triparc@otenet.gr, www.arch.tuc.gr |

Χανιά, 31/8/2012

Αρ. Πρωτ.: 595

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΓΙΑ ΤΗΝ ΠΡΟΣΛΗΨΗ ΔΙΔΑΣΚΟΝΤΩΝ ΣΥΜΦΩΝΑ ΜΕ ΤΟ Π.Δ. 407/80**

**ΓΙΑ ΤΙΣ ΑΝΑΓΚΕΣ ΤΟΥ ΤΜΗΜΑΤΟΣ ΑΡΧΙΤΕΚΤΟΝΩΝ ΜΗΧΑΝΙΚΩΝ**

**ΤΟΥ ΠΟΛΥΤΕΧΝΕΙΟΥ ΚΡΗΤΗΣ**

Το Τμήμα Αρχιτεκτόνων Μηχανικών του Πολυτεχνείου Κρήτης, προκειμένου να καλύψει εκπαιδευτικές ανάγκες για το ακαδημαϊκό έτος 2012-13, καλεί σε εκδήλωση ενδιαφέροντος συμβασιούχων με το Π.Δ. 407/80. Η εκδήλωση ενδιαφέροντος αφορά στην διδασκαλία μαθημάτων και την εκτέλεση διδακτικού-εργαστηριακού έργου.

**Για την διδασκαλία μαθημάτων** απαιτείται κατοχή διδακτορικού διπλώματος με εξαίρεση των συνθετικών-εικαστικών μαθημάτων. Θα προσληφθούν άτομα με ερευνητική, επαγγελματική και διδακτική εμπειρία ή μέλη ΔΕΠ άλλων ΑΕΙ ή ΤΕΙ, στα παρακάτω γνωστικά αντικείμενα:

* Αρχιτεκτονικός Σχεδιασμός (Αρχιτεκτονική Σύνθεση, Αρχιτεκτονική Τεχνολογία, Αρχιτεκτονική Τοπίου, Βιοκλιματική Αρχιτεκτονική)
* Αστικός Σχεδιασμός (Αρχιτεκτονική και Πολεοδομική Σύνθεση)
* Ιστορία-Θεωρία Αρχιτεκτονικής και Ιστορία της Τέχνης
* Τοπογραφία-Αποτύπωση
* Εικαστικά

**Για την εκτέλεση διδακτικού-εργαστηριακού έργου** θα προσληφθούν πτυχιούχοι με εμπειρία στην εργαστηριακή άσκηση φοιτητών στα παρακάτω γνωστικά αντικείμενα:

* Μέσα αναπαράστασης στην Αρχιτεκτονική
* Ψηφιακές Τεχνολογίες
* Ιστορία-Θεωρία και Κριτική Συντήρησης και Αποκατάστασης
* Επεμβάσεις σε Υφιστάμενα Κελύφη
* Προστασία και Ανάδειξη αρχαιολογικών μνημείων και χώρων

Προσκαλούνται οι ενδιαφερόμενοι να καταθέσουν από την Δευτέρα 3 Σεπτεμβρίου μέχρι την Παρασκευή 21 Σεπτεμβρίου 2012: αίτηση, επικυρωμένα αντίγραφα τίτλων σπουδών, portfolio με το έργο τους, δύο (2) βιογραφικά σημειώματα, και αντίγραφα βεβαιώσεων διδακτικής εμπειρίας στη Γραμματεία του Τμήματος, στην παρακάτω διεύθυνση:

Πολυτεχνείο Κρήτης

Γραμματεία Τμήματος ΑΡΜΗΧ

Ελ. Βενιζέλου 127

73100 Χανιά

Οι ανωτέρω προσλήψεις θα πραγματοποιηθούν εφόσον υπάρξει έγκριση/διάθεση των αντίστοιχων πιστώσεων από το Υπουργείο Παιδείας & Θρησκευμάτων, Πολιτισμού & Αθλητισμού

**Ο Αναπληρωτής Πρόεδρος του Τμήματος Αρχιτεκτόνων Μηχανικών**

**Καθηγητής Τριποδάκης Αλέξανδρος-Ιωάννης**